	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	                                                           …………. 2020.a. nr 

	
	


Ehitusloa andmine (Hariduse tn 19 // 19c // Tallinna mnt 33) 

1. ASJAOLUD JA MENETLUSE KÄIK

29.01.2020 ehitisregistri elektroonilisse keskkonda laekus läbivaatamiseks ehitusloa taotlus  Hariduse tn 19 // 19c // Tallinna mnt 33 kinnistutele lillepaviljoni püstitamiseks ja ehitusteatised vee- ja kanalisatsioonitorude püstitamiseks ning müügikioski (ehitisregistri koodiga 118007982)  lammutamiseks koos ehitusprojektiga „Lillepaviljoni püstitamine 354_PP_v03“, peaprojekteerija Olga Medvedjeva.
Ehitusprojekt on koostatud 10.06.2020 kinnitatud Narva Linnavalitsuse korraldusega nr 370-k projekteerimistingimuste alusel.

31.01.2020 ehitisregistri  keskkonnas on genereeritud ehitusloa eelnõu nr  2012271/02817, menetluse nr 203220 ning suunatud Arhitektuuri- ja Linnaplaneerimise Ametile, Linnamajandusametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

12.06.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Päästeameti Ida päästekeskus kooskõlastatud tingimisi märkustega: „1. Põlevmaterjalist jäätmete ladustatakse hoonest ohutus kauguses. Ohutuks kauguseks loetakse, mis tahes tulepüsivusega hoone välisseinast olevast ukse-, akna- või muust avast vähemalt 2 meetrit. 2. Kui torupaigaldise eksponeeritud kogupind on suurem kui 20 protsenti sellega piirnevast seina- või laepinnast ning selle puhul kasutatakse isolatsiooni- või kattematerjale, peab isolatsioon vastama A2L-s1,d0 tuletundlikkusele või pealiskiht A2-s1,d0 tuletundlikkusele“.

18.06.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ja projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3. OTSUS

3.1. Anda  ehitusluba  Hariduse tn 19 // 19c // Tallinna mnt 33 kinnistutele lillepaviljoni, vee- ja kanalisatsioonitorude püstitamiseks ning müügikioski (ehitisregistri koodiga 118007982) lammutamiseks vastavalt ehitusprojektile „Lillepaviljoni püstitamine 354_PP_v03“, peaprojekteerija Olga Medvedjeva.
3.2. Kohustada ehitustööde tellijat täita kõrvaltingimus, mis on käesoleva korralduse punktis 1 esitatud Päästeameti Ida päästekeskuse poolt ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

